Vejdirektoratet oplyser, at snevejret synger på sidste vers i Nordjylland, men at der stadig blæser kraftigt, så man skal passe på fygebunker. Flere småuheld præger morgenen. Politiet har været ude ved to solouheld, hvor bilister er kørt i grøften. Først ved Suldrup og derefter på Astrupvej ved Hadsund. Ingen kom noget til. Desuden er tre biler kørt sammen ved Vrå på Vrejlev Klostervej. Desuden er mange veje spejlglatte. Flere busser er forsinkede, fordi de har svært ved at komme op ad bakkerne og flere lastbiler spærrer vejene rundt omkring i regionen. Blandt andet spærrer en bus Sohngårdsholmsvej og Rørdalsvej er spærret af en lastbil. Vejdirektoratet opfordrer til at køre forsigtigt og efter forholdene.

Opsummering:
Her til morgen er vejene meget glatte i hele Nordjylland. Det kolde vejr og et nyt snelag på vejene, gør det yderst glat. Politiet melder om flere uheld.